Συντεταγμένες: 39°9′45.680″N 20°59′1.108″E﻿ / ﻿39.16268889°N 20.98364111°E﻿ / 39.16268889; 20.98364111

Παρότι ο αρχικός ναός ιδρύθηκε προς τιμή του Αγίου Γεωργίου, σήμερα τιμά την **Αγία Θεοδώρα Άρτας**, τη βασίλισσα και πολιούχο της, συνδέοντας το παρελθόν, το παρόν και το μέλλον της πόλης.

Ιστορία
-------

Ο αρχικός ναός κτίστηκε τον 11ο αι. σε μορφή τρίκλιτης βασιλικής. Το 1270 η βασίλισσα Θεοδώρα ανακαίνισε την εκκλησία, που λειτουργούσε σαν γυναικείο μοναστήρι, και πρόσθεσε τον νάρθηκα και τα δύο αετώματα. Το 13ο αι. προστέθηκε ο εξωνάρθηκας και οι δύο πεσσοστήρικτοι παρανάρθηκες.

Η βασίλισσα Θεοδώρα μετά τον θάνατο του συζύγου της μόνασε στη μονή μέχρι το τέλος της ζωής της.

Το εξωτερικό του ναού
---------------------

Η αψίδα της Αγίας Θεοδώρας
Ο πυλώνας που οι ντόπιοι ονομάζουν Δόξα είναι ότι απέμεινε από τον παλιό περίβολο του ναού. Πρόκειται για τοξωτή πύλη, αψίδα εξ ολοκλήρου πλίνθινη και φέρει διακόσμηση. Ο ναός αποτελείται από νάρθηκα και εξωνάρθηκα. Επίσης τα παράθυρα του μεσαίου κλίτους σχηματίζουν ένα είδος υπερυψωμένου φωταγωγού, που καταλήγει σε δίκλινη στέγη. 

Οι ανατολικοί και δυτικοί τοίχοι καταλήγουν σε πλίνθινα αετώματα που εξέχουν από το ύψος της στέγης για ποικιλία. Ανατολικά υπάρχουν 3 τρίπλευρες κόγχες με παράθυρα. Τοξωτά ανοίγματα, που στηρίζονται σε πεσσούς, υπάρχουν και στον παρανάρθηκα, καθώς και μονόλοβα παράθυρα στις πλάγιες κλιτές.

Ο νάρθηκας κάνει τον ναό ξεχωριστό με την ποικιλομορφία της στέγης. Φέρει πλίνθινη διακόσμηση και καλύπτεται από δυο κυλινδρικούς θόλους και έναν τρούλο, που φαίνονται σαν τριγωνικά αετώματα. Ο παρανάρθηκας καλύπτεται από σταυροθόλια και ασπίδες που εμφανίζονται ως αετώματα. Υπήρχε παρανάρθηκας, μικρότερου μεγέθους στην βόρεια πλευρά από τον οποίο όμως, σώζονται πολύ λίγα μέρη. Ο ναός δε έχει έντονο κεραμοπλαστικό διάκοσμο και περιορίζεται στα παράθυρα. Η ομορφιά του βρίσκεται κυρίως στην αρχιτεκτονική του ποικιλομορφία. Το πηγάδι που βρίσκεται στην αυλή της εκκλησίας χρονολογείται τον 13ο αι.

Το εσωτερικό του ναού
---------------------

Το τέμπλο στο εσωτερικό του ναού
Εσωτερικά ο ναός διατηρεί μεγάλο μέρος της γλυπτής και γραπτής του διακόσμησης. Τα κιονόκρανα, πιθανότατα κλεμμένα από κάποιο κτίριο της αρχαίας Νικόπολης, φέρουν ανάγλυφες παραστάσεις λαϊκών. Από το μαρμάρινο τέμπλο σώθηκαν μόνο δυο κομμάτια, που βρίσκονται στη θύρα. Το μαρμάρινο δάπεδο σώζεται σε καλή κατάσταση. Μεγαλύτερη αξία έχει ένα ομφάλιο κεντρικό κλίτος και η βάση της παλιάς Αγίας Τράπεζας. Οι τοιχογραφίες του ναού δεν βρίσκονται σε καλή κατάσταση, λόγω των επιχρισμάτων αλλά και της αιθάλης των κεριών. Οι τοιχογραφίες πρέπει να έγιναν σε 4 φάσεις: 

* μέσα του 13ου αι. τα αετώματα του κεντρικού κλίτους,
* αρχές 14ου αι. ο νάρθηκας,
* το 1653 επιζωγραφήθηκε ο νάρθηκας,
* τέλος το 18ο αι. έγινε ο υπόλοιπος γραπτός διάκοσμος.

Κειμήλια του ναού
-----------------

Εξαιρετικό ενδιαφέρον παρουσιάζουν και τα κειμήλια που φιλοξενούνται στο ναό. Η φορητή εικόνα, κρητικής σχολή του Χριστού, που χρονολογείται το 1653 και είναι έργο του αργυροχρυσοχόου Αθ. Τσιμούρη. Δυο υπέροχες ασημένιες λάρνακες, με ανάγλυφη διακόσμηση, που περιέχουν τα λείψανα της Αγίας Θεοδώρας. Τέλος η αργυρεπένδυτη μεγάλη εικόνα της Αγίας, έργο του 17ου αι. της οποίας η ζωγραφική της έγινε πάνω σε λεπτό στρώμα χρυσού.

Ο τάφος της Αγίας Θεοδώρας
--------------------------

Στην είσοδο του ναού σώζεται ο τάφος της αγίας. Δεν σώζεται στην αρχική του μορφή, γιατί όταν τον άνοιξαν για να γίνει η αποκομιδή των λειψάνων αναγκάστηκαν να καταστρέψουν το μαρμάρινο περίβλημά του. Στο εσωτερικό του βρέθηκαν σπασμένα κομμάτια διακοσμημένου μαρμάρου, που αποδείκνυε ότι ο τάφος είχε καταστραφεί από κάποιον ιερόσυλο παλαιότερα. Η σημερινή, τρίτη μορφή ανασυγκροτήθηκε με χρήση παλιών και νέων κομματιών και φέρει δυο ανάγλυφες πλάκες.

* Η πλάκα που βλέπει στο εσωτερικό του ναού απεικονίζει ρόδακες, ανθέμια και δύο δράκοντες. Η τεχνοτροπία θυμίζει δυτικές επιρροές.
* Η πλάκα που βλέπει στον νάρθηκα του ναού απεικονίζει την Αγία Θεοδώρα και τον γιο της Νικηφόρο. Παραπλεύρως εικονίζονται και οι δύο αρχάγγελοι, που όπως είναι γνωστό αποτελούσας τους προστάτες των Κομνηνοδουκάδων, δεσποτών της Ηπείρου.

Και οι δύο πλάκες χρονολογούνται τον 13ο αιώνα.

Φωτοθήκη
--------

* Άποψη του ναού της Αγίας Θεοδώρας.Άποψη του ναού της Αγίας Θεοδώρας.
* Η αψίδα του ναού.Η αψίδα του ναού.
* Ο ναός της Αγίας Θεοδώρας.Ο ναός της Αγίας Θεοδώρας.
* Το παρεκκλήσι της Μεταμορφώσεως του Σωτήρος, δίπλα στον ναό.Το παρεκκλήσι της Μεταμορφώσεως του Σωτήρος, δίπλα στον ναό.
* Πλαινή άποψη του ναού.Πλαινή άποψη του ναού.

Παραπομπές
----------

1. ↑  www.arxaiologikoktimatologio.gov.gr/el/monuments\_info?id=147743&type=Monument.

Πηγές
-----

* Περιφερειακή Ενότητα Άρτας - Αγία Θεοδώρα
* Δήμος Άρτας

Εξωτερικοί σύνδεσμοι
--------------------

* Φωτογραφίες (εσωτερικό και εξωτερικό του ναού) από τον ιστότοπο www.artainfo.gr
* Δωρεάν ebook "Βυζαντινά μνημεία" (έκδοση της Νομαρχίας Άρτας) από τον ιστότοπο Ηπειρος.gr
* Ιερός Ναός Αγίας Θεοδώρας Άρτης
* Ναός Αγίας Θεοδώρας (discoverarta)

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αγία Θεοδώρα Άρτας (ναός)** |


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μνημεία της Περιφερειακής Ενότητας Άρτας |
| --- |
|  |
| Κλασικά μνημεία | 
* Άμβρακος (Φιδόκαστρο)
* Αρχαίο Όρραον
* Ιερό Άντρο Νυμφών
* Μικρό Θέατρο Αμβρακίας
* Ναός Απόλλωνα
* Νεκροταφείο Αρχαίας Αμβρακίας
* Τείχος Αρχαίας Αμβρακίας
 |
|  |
| Βυζαντινά μνημεία | 
* Άγιος Βασίλειος Αγοράς
* Άγιος Βασίλειος Γέφυρας
* Άγιος Δημήτριος του Κατσούρη
* Αγία Θεοδώρα
* Άγιος Λουκάς
* Άγιος Νικόλαος της Ροδιάς
* Κάστρο Άρτας
* Κόκκινη εκκλησία
* Μονή Κάτω Παναγιάς
* Μονή Παναγιάς Μπρυώνη
* Μονή Παντάνασσας Άρτας
* Παναγία της Βλαχέρνας
* Παναγία Ελεούσα
* Παναγιά Κορωνησίας
* Παρηγορήτισσα
 |
|  |
| Μεταβυζαντινά μνημεία | 
* Άγιος Γεώργιος του Μπατζή
* Άγιος Μάρκος
* Αγία Σοφία
* Γεφύρι της Άρτας
* Γεφύρι της Πλάκας
* Κοίμηση της Θεοτόκου (Μεσόπυργος Άρτας)
* Κόκκινη Εκκλησιά (Βελεντζικό Άρτας)
* Μεταμόρφωση του Σωτήρος (Άρτα)
* Μονή Αγίου Γεωργίου (Βουργαρέλι Άρτας)
* Μονή Γεννήσεως της Θεοτόκου (Θεοδώριανα Άρτας)
* Μονή Γεννήσεως της Θεοτόκου (Μελάτες Άρτας)
* Μονή Ευαγγελίστριας (Κυψέλη Άρτας)
* Μονή Θεοτοκίου
* Μονή Κοιμήσεως της Θεοτόκου (Σκουληκαριά Άρτας)
* Μονή Παναγίας Μεγαλόχαρης Άρτας
* Μονή Παναγίας Ροβέλιστας
* Μονή Σέλτσου
* Παναγιά Κασσωπίτρα (Άρτα)
* Παναγία της Ροδιάς
* Παναγιά Φανερωμένη (Άρτα)
* Χρυσοσπηλιώτισσα Γουριανών Άρτας
 |
|  |
| Οθωμανικά μνημεία | 
* Κούλια Κορωνησίας
* Πύργος του Ρολογιού
* Τζαμί Φαΐκ Πασά
* Φεϋζούλ Τζαμί
 |
|  |
| Μνημεία της φύσης | 
Πλάτανος της Άρτας |

 |